STA วิ่งแรง 3.20% กูรูคาดกำไร Q2/59 มีเซอร์ไพร์ส
STA วิ่งแรง 3.20% กูรูคาดกำไร Q2/59 มีเซอร์ไพร์ส ณ เวลา 11.21 น.ราคาวิ่งขึ้น 3.20% มาอยู่ที่ 12.90 บาท เพิ่มขึ้น 0.40 บาท มูลค่าซื้อขาย 32.07 ล้านบาท
7 มิ.ย. 2559


ผู้สื่อข่าวรายงานว่า ราคาหุ้นบริษัท ศรีตรังแอโกรอินดัสทรี จำกัด (มหาชน) หรือ STA ณ เวลา 11.21 น.ราคาวิ่งขึ้น 3.20% มาอยู่ที่ 12.90 บาท เพิ่มขึ้น 0.40 บาท มูลค่าซื้อขาย 32.07 ล้านบาท เมื่อเวลา 11.03 น. โดยเปิดตลาดที่ 12.80 บาท ราคาปรับตัวขึ้นสูงสุดที่ 13 บาท และราคาปรับตัวลงต่ำสุดที่ 12.70 บาท
โดยบล.โนมูระ พัฒนสิน ระบุในบทวิเคราะห์ฯ แนะนำหุ้น บมจ.ศรีตรังแอโกรอินดัสทรี (STA) ให้ราคาเป้าหมาย 13.4 บาท คาดกำไรปกติใน Q2/59 ทำ New High ที่ระดับ 1 พันลบ. +94% จากปีก่อน หลังราคายางฟื้นตัวขึ้นตั้งแต่เดือน ก.พ. ขณะที่สต๊อกยางอยู่ในราคาต่ำ หนุน GPM เพิ่มขึ้นทั้ง จากปีก่อน, ไตรมาสเดียวกันของปีก่อน พร้อมคาดกำไรสุทธิปี 59 โต 27% จากปีก่อน
ด้านเทคนิคให้แนวรับ 12.3/12.0 บาท ส่วนแนวต้าน 13.0/13.6 บาท
ขณะที่ บล.ซีไอเอ็มบี (ประเทสไทย) แนะ”ซื้อ”หุ้น STA ราคาหุ้นปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากปรับตัวลดลงไปทดสอบเส้นค่าเฉลี่ย 200 วันแล้วสามารถฟื้นตัวกลับขึ้นมาได้
ทั้งนี้ ส่งผลให้แนวโน้มหลักยังมีโอกาสปรับตัวเพิ่มขึ้นต่อเนื่อง โดยมีแนวรับที่ 12.50 และ 12.40 เพื่อคาดหวังการปรับตัวเพิ่มขึ้นไปทดสอบแนวต้านที่ 13.00 และ 13.50 เป็นจุดขายทำกำไร แต่ถ้าราคาหุ้นปิดต่ำกว่า 12.00 ลงไป จะมีแนวรับถัดไปที่ 11.50 เป็นจังหวะซื้อเพิ่ม